
DR.30.9.2004 35 

 

  

 

Persekutuan; Bekalan 6 Butiran 020000 – Unit Perancang Ekonomi; Bekalan 9 Butiran 
020000 – Badan Pencegah Rasuah dan Bekalan 1 Butiran 010000 – Urusan Parlimen. 

 Tuan Pengerusi, pertama sekali saya merasa agak hairan Jabatan Tanah dan 
Galian Wilayah Persekutuan diletakkan di bawah Jabatan Perdana Menteri.  Walau 
bagaimanapun, saya ingin membentangkan masalah yang dihadapi oleh ramai pemilik 
tanah baru-baru ini.  Dalam tahun-tahun kebelakangan ini, kita mendengar semakin 
banyak tuan punya tanah mendapati nama pemilikan tanah mereka telah ditukar nama 
tanpa pengetahuan mereka.  Kita telah membaca banyak kes seperti ini dalam surat 
khabar.   

 Sebenarnya keputusan Mahkamah Persekutuan pada 27 Ogos tahun ini yang 
mana memutuskan pihak yang membeli tanah daripada seorang peniaga Thai, iaitu 
Syarikat Adona Property Sdn.Bhd. dengan harga RM1.86 juta tanpa pengetahuan tuan 
punya tanah itu, yang mana mahkamah memutuskan bahawa Syarikat Adona Property 
Sdn. Bhd. adalah pemilik tanah tersebut.  Sebenarnya keputusan mahkamah ini telah 
menyebabkan ramai pemilik tanah merasa bimbang bahawa tanah mereka juga 
mungkin ditukar nama tanpa pengetahuan mereka. 

 Perkara yang sama sebenarnya berlaku di kawasan saya di mana seorang 
wanita yang agak tua yang membeli sekeping tanah pada tahun 1956 yang pada 
asalnya berdaftar di bawah EMR dan kemudian di bawah GM.0427 Lot 1423 di Kuchai 
Lama.  Wanita ini membayar cukai tanah dan cukai pintu dengan tetap untuk tanah 
tersebut tetapi pada Mac tahun ini apabila wanita ini ingin menjual tanahnya, beliau 
mendapati tanahnya telah dijual kepada dua orang lelaki dan digadai kepada Bank 
Islam.  Pada salinan dokumen yang ditunjukkan oleh pegawai Pejabat Tanah dan 
Galian, kad pengenalan tuan punya tanah tersebut adalah wanita yang mempunyai 
nama yang sama tetapi nombor kad pengenalan dan wajah yang berlainan. 

 Adalah jelas bahawa kes penipuan seperti ini hanya boleh berlaku dengan 
adanya bantuan daripada pegawai Pejabat Tanah dan Galian. Jadi bila saya membawa 
wanita ini pergi berjumpa dengan pengarah baru di Jabatan Tanah dan Galian Wilayah 
Persekutuan, beliau berkata bahawa selepas perkara ini disiarkan dalam surat khabar, 
Badan Pencegah Rasuah dan polis telah datang untuk menyoal siasat pegawai di 
jabatannya.  Saya rasa kes ini bukan kes tunggal sahaja tetapi telah banyak kes seperti 
ini berlaku.  Saya merasa sangat hairan bahawa sampai hari ini BPR, walaupun BPR 
memang pandai tangkap ikan bilis tetapi dalam kes ikan bilis seperti ini tidak seorang 
pun ditangkap, didakwa kerana kita langsung tidak baca berita mengenainya dalam 
surat khabar  

 Sebenarnya saya rasa kalau pihak Jabatan Tanah dan Galian Wilayah 
Persekutuan, bila mendapati perkara seperti ini berlaku, haruslah menggantung dan 
adakan siasatan dalaman terhadap pegawai Jabatan Tanah dan Galian yang 
menguruskan hal seperti ini.  Sebenarnya perkara yang sama telah dibangkitkan oleh 
Yang Berhormat bagi Serdang dalam ucapan dasarnya tetapi saya merasa kesal 
kerana Setiausaha Parlimen Kementerian Sumber Asli dan Alam Sekitar semalam 
hanya kata, “National Land Code kita tidak ada masalah”.  Okey, kalau National Land 
Code kita tidak ada masalah dari segi prosedur, dari segi cara kerja, tetapi pegawai 
Jabatan Tanah dan Galian kita ada terdapat masalah.  

 Kita telah lihat semakin banyak kes penipuan seperti ini berlaku tetapi pihak 
kerajaan tidak mengeluarkan apa-apa kenyataan, tidak juga membuat apa-apa 
keputusan untuk menyekat perkara seperti ini dari berulang lagi.  Saya ingin minta 
pandangan daripada Yang Berhormat Menteri terhadap perkara tersebut dan apakah 
langkah kerajaan untuk  mencegah perkara penipuan seperti ini berlaku dalam Pejabat 
Tanah dan Galian. 

 Saya ingin merujuk kepada satu keputusan yang telah dibuat oleh Unit 
Perancang Ekonomi mengenai penduduk setinggan KL Linear City pada tahun lepas.  
Pada tahun lepas saya pernah membawa sekumpulan penduduk setinggan KL Linear 
City, yang mana projek ini telah terbengkalai pada tahun 1997, untuk berjumpa dengan 
pegawai di Jabatan Perdana Menteri, yang mana sekarang adalah Yang Berhormat 
bagi Kubang Pasu. 

 Sebenarnya pihak EPU telah bersetuju dengan DBKL bahawa 
memandangkan bahawa golongan setinggan ini adalah mangsa kepada projek KL 
Linear City yang terbengkalai, maka EPU akan mencari satu tapak di tebing Sungai 
Klang untuk membina rumah pangsa kos rendah dengan harga RM45,000 dan akan 



Persekutuan; Bekalan 6 Butiran 020000- Unit Perancang Ekonomi; Bekalan 9 Butiran 020000- Badan Pencegah Rasuah dan Bekalan 1 Butiran 010000- Urusan Parlimen. Tuan Pengerusi, pertama sekali saya merasa agak hairan Jabatan Tanah dan Galian Wilayah Persekutuan diletakkan di bawah Jabatan Perdana Menteri. Walau bagaimanapun, saya ingin membentangkan masalah yang dihadapi oleh ramai pemilik tanah baru-baru ini. Dalam tahun-tahun kebelakangan ini, kita mendengar semakin banyak tuan punya tanah mendapati nama pemilikan tanah mereka telah ditukar nama tanpa pengetahuan mereka. Kita telah membaca banyak kes seperti ini dalam surat khabar. Sebenarnya keputusan Mahkamah Persekutuan pada 27 Ogos tahun ini yang mana memutuskan pihak yang membeli tanah daripada seorang peniaga Thai, iaitu Syarikat Adona Property Sdn.Bhd. dengan harga RM1.86 juta tanpa pengetahuan tuan punya tanah itu, yang mana mahkamah memutuskan bahawa Syarikat Adona Property Sdn. Bhd. adalah pemilik tanah tersebut. Sebenarnya keputusan mahkamah ini telah menyebabkan ramai pemilik tanah merasa bimbang bahawa tanah mereka juga mungkin ditukar nama tanpa pengetahuan mereka. Perkara yang sama sebenarnya berlaku di kawasan saya di mana seorang wanita yang agak tua yang membeli sekeping tanah pada tahun 1956 yang pada asalnya berdaftar di bawah EMR dan kemudian di bawah GM.0427 Lot 1423 di Kuchai Lama. Wanita ini membayar cukai tanah dan cukai pintu dengan tetap untuk tanah tersebut tetapi pada Mac tahun ini apabila wanita ini ingin menjual tanahnya, beliau mendapati tanahnya telah dijual kepada dua orang lelaki dan digadai kepada Bank Islam. Pada salinan dokumen yang ditunjukkan oleh pegawai Pejabat Tanah dan Galian, kad pengenalan tuan punya tanah tersebut adalah wanita yang mempunyai nama yang sama tetapi nombor kad pengenalan dan wajah yang berlainan. Adalah jelas bahawa kes penipuan seperti ini hanya boleh berlaku dengan adanya bantuan daripada pegawai Pejabat Tanah dan Galian. Jadi bila saya membawa wanita ini pergi berjumpa dengan pengarah baru di Jabatan Tanah dan Galian Wilayah Persekutuan, beliau berkata bahawa selepas perkara ini disiarkan dalam surat khabar, Badan Pencegah Rasuah dan polis telah datang untuk menyoal siasat pegawai di jabatannya. Saya rasa kes ini bukan kes tunggal sahaja tetapi telah banyak kes seperti ini berlaku. Saya merasa sangat hairan bahawa sampai hari ini BPR, walaupun BPR memang pandai tangkap ikan bilis tetapi dalam kes ikan bilis seperti ini tidak seorang pun ditangkap, didakwa kerana kita langsung tidak baca berita mengenainya dalam surat khabar. Sebenarnya saya rasa kalau pihak Jabatan Tanah dan Galian Wilayah Persekutuan, bila mendapati perkara seperti ini berlaku, haruslah menggantung dan adakan siasatan dalaman terhadap pegawai Jabatan Tanah dan Galian yang menguruskan hal seperti ini. Sebenarnya perkara yang sama telah dibangkitkan oleh Yang Berhormat bagi Serdang dalam ucapan dasarnya tetapi saya merasa kesal kerana Setiausaha Parlimen Kementerian Sumber Asli dan Alam Sekitar semalam hanya kata, "National Land Code kita tidak ada masalah". Okey, kalau National Land Code kita tidak ada masalah dari segi prosedur, dari segi cara kerja, tetapi pegawai Jabatan Tanah dan Galian kita ada terdapat masalah. Kita telah lihat semakin banyak kes penipuan seperti ini berlaku tetapi pihak kerajaan tidak mengeluarkan apa-apa kenyataan, tidak juga membuat apa-apa keputusan untuk menyekat perkara seperti ini dari berulang lagi. Saya ingin minta pandangan daripada Yang Berhormat Menteri terhadap perkara tersebut dan apakah langkah kerajaan untuk mencegah perkara penipuan seperti ini berlaku dalam Pejabat Tanah dan Galian. Saya ingin merujuk kepada satu keputusan yang telah dibuat oleh Unit Perancang Ekonomi mengenai penduduk setinggan KL Linear City pada tahun lepas. Pada tahun lepas saya pernah membawa sekumpulan penduduk setinggan KL Linear City, yang mana projek ini telah terbengkalai pada tahun 1997, untuk berjumpa dengan pegawai di Jabatan Perdana Menteri, yang mana sekarang adalah Yang Berhormat bagi Kubang Pasu. Sebenarnya pihak EPU telah bersetuju dengan DBKL bahawa memandangkan bahawa golongan setinggan ini adalah mangsa kepada projek KL Linear City yang terbengkalai, maka EPU akan mencari satu tapak di tebing Sungai Klang untuk membina rumah pangsa kos rendah dengan harga RM45,000 dan akan.